Държавен вестник, бр. 80, 2011 г., стр. 23

БРОЙ  80	
Д Ъ Р Ж А В Е Н  В Е С Т Н И К 	
СТР.  23  
защото е следствена тайна, то не само ще се 
навлезе и ще се ограничат правомощията на 
Народното събрание, но тази дейност до го­
ляма степен ще се обезсмисли. Получаването 
на автентична информация не може да бъде 
разглеждано като противоконституционно и 
засягащо независимостта на съдебната власт, 
защото не е осъществяване на дейност на съ­
дебната власт, а представлява партньорство, 
работа на властите в синхрон за утвържване 
и гарантиране на правовия характер на дър­
жавата. В редица свои решения Конституци­
онният съд подчертава, че разделението на 
властите не означава, че те не следва да си 
взаимодействат и да функционират съгласу­
вано. Разделението на властите не трябва да 
води до изолация, а до сътрудничество и вза­
имодействие между тях. В Решение № 6/1993 
по к.д. № 4 от 1993 г. изрично е посочено, че 
независимостта на съдебните магистрати (в 
широк смисъл – съд, прокуратура, следствие) 
се гарантира от това, че те се подчиняват 
само на закона при вземане на решения, че 
свободно могат да изграждат своето вътрешно 
убеждение. Следва да припомним и Решение 
№ 15/1998 по к.д. № 12 от 1998 г. (ДВ, бр. 68 
от 1998 г.), в което се казва: „разпоредбата 
не нарушава принципите на разделението на 
властите и независимостта на съдебната власт, 
защото нито визира съдебни дела, нито указва 
на съда как да ги реши“. Конкретният случай, 
предмет на произнасяне от Конституционния 
съд, се отнася до законова разпоредба, но като 
имаме предвид това, което е отбелязано и в 
мотивите към Решение № 7/2010 по к.д. № 5 
от 2010 г., че Правилникът за организацията и 
дейността на Народното събрание е особен вид 
нормативен акт, който се приема въз основа на 
Конституцията от Народното събрание и че той 
именно е актът, който урежда организацията 
и дейността на Народното събрание (чл. 73 
от Конституцията) и подлежи на контрол за 
конституционност от Конституционния съд, 
съгласно чл. 149, ал. 1, т. 2 от Конституцията 
като акт на Народното събрание, разбирането, 
изразено в посоченото Решение № 15/1998 по 
к.д. № 12 от 1998 г., е относимо и за разпоред­
бите на ПОДНС, включително и разпоредбата 
на чл. 100 на същия. Нещо повече, тъй като 
правилникът е единственият нормативен акт, 
предвиден от Конституцията наред с нея да 
урежда тази страна на дейността на Народ­
ното събрание, с още по-голямо основание 
следва да приемем, че не само не нарушава 
принципа за разделение на властите, но той 
го прави работещ и осигурява партньорството 
на властите при осъществяване на конститу­
ционно установени функции. Следствените 
органи, които Конституцията включва в 
системата на съдебната власт (чл. 128, изр. 1), 
са специфични по дейност и са в определена 
връзка с изпълнителната власт, но изключва­
не предоставянето на сведения и документи 
поради следствена тайна означава противо­
конституционно ограничаване прилагането на 
ПОДНС в една особено невралгична област 
на обществени отношения. Не трябва да се 
забравя, че чл. 100 ПОДНС е свързан с пра­
вото на защита и гарантиране на законните 
интереси на гражданите, които може да имат 
различни проявни форми, включително обяс­
нения, изслушване, предоставяне на документи 
(чл. 80 във връзка с чл. 56 на Конституцията). 
А това право и неговото упражняване не само 
не са в аргумент за уважаване на искането за 
противоконституционност на чл. 100 ПОДНС, 
а за точно обратен извод.
Всичко това дава основание да се приеме, 
че чл. 100 ПОДНС не противоречи на чл. 8 
и чл. 117, ал. 2 от Конституцията, както и на 
която и да е друга конституционна норма. 
То е в съгласие с разбирането, изразявано от 
Конституционния съд в решенията му относно 
разделението на властите и независимостта 
на съдебната власт.
Конституционен съдия:
Цанка Цанкова
11264
МИНИСТЕРСКИ СЪВЕТ
ПОСТАНОВЛЕНИЕ № 275
ОТ 6 ОКТОМВРИ 2011 Г.
за изменение и допълнение на Постановление 
№ 320 на Министерския съвет от 2010 г. за 
одобряване финансирането на проекти, свър­
зани с изпълнението на неотложни мерки за 
присъединяването на Република България 
към Шенгенското пространство (обн., ДВ, 
бр. 1 от 2011 г.; изм. и доп., бр. 9,15, 20; попр., 
бр. 25; изм. и доп., бр. 31, 37, 59 и 68 от 2011 г.)
МИНИСТЕРСКИЯТ СЪВЕТ
П О С Т А Н О В И :
§ 1. В приложението към чл. 1, ал. 1 се 
правят следните изменения и допълнения: 
1. Точки 15, 16, 17, 18, 22, 26, 33, 35, 36, 39, 
41, 43, 44, 45 и 81 се изменят така:
„
Дейност
Отговорно
ведомство
Стойност
(в лв.)
с ДДС
1
2
3
15. Провеждане на проце­
дури по доставка и мон­
тиране на устройства за 
откриване на укрити лица 
в товарни автомобили 
на ГКПП на външните 
сухопътни граници.
МВР
5 946 000